
Pentru un copil cu nevoi speciale, participarea la o școală de cultură generală reprezintă cea mai importantă oportunitate, dacă nu chiar singura, de a se integra în societate. Astfel, atât societatea civilă, cât și autoritățile guvernamentale au realizat importanța acestui aspect și au inițiat campanii și proiecte ample pentru sprijinirea incluziunii copiilor cu dizabilități în sistemul educațional.
Dizabilitatea poate juca un rol crucial în parcursul viitor al unui copil în societatea noastră. Este adevărat că prejudecățile față de copiii cu dizabilități încă persistă, reflectându-se stereotipul sovietic din trecut. Apariția unui copil cu dizabilități putea lăsa o amprentă negativă asupra părinților și îi putea afecta pe termen lung, deoarece lipsa de oportunități de integrare îi transforma într-o povară pentru familie.
Indiferent de loc, persoanele cu dizabilități necesită o atenție specială, fie prin intermediul politicilor și strategiilor guvernamentale adecvate, cum ar fi oferirea de oportunități și indemnizații financiare sau crearea de instituții specializate, fie prin implicarea și sprijinul activ al societății civile în abordarea problemelor cu care acestea se confruntă.
Resursele umane ale şcolilor cu practici incluzive:
– Copilul cu cerinţe educaţionale speciale (CES) – necesită atenţie şi asistenţă educaţională suplimentară (o abordare individualizată în baza particularităţilor şi/sau caracteristice unei dizabilităţi/ tulburări de învăţare), fără de care nu se poate vorbi de egalizarea şanselor, de acces şi participare şcolară şi socială.
– Echipa multidisciplinară – alcătuită din învăţătorul clasei, cadrul didactic de sprijin, specialişti/ terapeuţi (medic, asistent social, psihopedagog, logoped, kinetoterapeut), părinţi. Se întrunesc în vederea adaptării curriculumului, elaborării Planului de servicii personalizat (PSP), care include serviciile necesare reabilitării şi dezvoltării copilului, şi Planului de educaţie individualizat (PEI), soluţionării tuturor dificultăţilor ce ţin de integrarea şcolară a copiilor cu CES.
– Cadrele didactice – care învaţă cum să facă faţă transformării şcolii în una incluzivă prin participarea la programe de formare în domeniu. În acelaşi timp, ele trebuie să fie dispuse să acorde ajutor tuturor elevilor din clasă, stimulîndu-i în susţinerea reciprocă la activităţile de învăţare, în baza principiilor fundamentale privind educaţia şi dezvoltarea copilului: TOŢI copiii au dreptul la învăţătură şi FIECARE copil poate învăţa.
– Cadrele didactice de sprijin (CDS) – dirijează eforturile întregii echipe spre a oferi copilului cu CES şanse, oportunităţi şi strategii efi ciente de învăţare şi socializare; informează, mediază, consiliază, evaluează, predau, adaptează programe şi metode, cooperează cu specialişti şi părinţi. Cadrul didactic de sprijin este „avocatul” copilului cu CES.
– Echipa managerială a şcolii – se implică în activităţile de perfecţionare a cadrelor didactice prin măsuri specifi ce de popularizare a experienţelor pozitive în incluziune şi prin achiziţia de informaţii de specialitate de ultimă oră.
Integrarea şcolară a copiilor cu CES necesită transformări la nivel de instituţie educaţională. Acestea sînt cu adevărat eficiente doar atunci cînd au loc la nivelul întregii şcoli; de la strategia de dezvoltare instituţională la proiectul de lecţie; de la formarea directorilor la pregătirea profesorilor şi a personalului administrativ, de la implicarea activă a elevilor la implicarea părinţilor; de la reutilarea curţii la adaptarea şi reamenajarea fi ecărei săli de clasă.
Pentru cei angajaţi în incluziunea copiilor cu dizabilităţi este important a înţelege că părinţii, pedagogii, colegii nu sînt medici – ei nu pot trata dizabilitatea, dar pot reduce dificultăţile cu care se confruntă aceştia, prin conştientizarea faptului că această categorie de copii,  ajutaţi de cei din jurul lor, vor putea depăşi, într-un timp mai scurt sau mai lung, o parte din greutăţile pe care le au în prezent din cauza unor greşeli făcute cu ani în urmă.
Studiu de caz
Problema:
Elevul L. C., din clasa a II-a, prezintă deficienţă mentală uşoară, tulburari de limbaj dublate de deficienţe de adaptare şi integrare şcolară şi socială reflectate în nivelul scăzut al randamentului şcolar.
1. Acţiuni întreprinse 
· Discuţii cu părinţii
· Jocuri cu copilul: frământări de limbă; recitări de poezii ritmate; numărători
· Exerciţii fizice ale aparatului fono-articular
· Integrarea copilului în serbări şcolare şi activităţi extraşcolare 
1. Elaborarea stratergiilor de acţiune
	Se acţionează la nivel personal 
	Se acţionează la nivelul clasei 
	Se acţionează la nivelul tuturor factorilor 

	· Creşterea încrederii în forţele proprii;
· Stimularea motivaţiei pentru învăţare;
· Modificarea atitudinii elevului faţă de colegi;
· Şedinţe cu psihologul şcolii; 
	· Înlesnirea integrării în grup;
· Solicitarea elevului în activităţi desfăşurate în grup;
· Participarea la activităţi extraşcolare.
	· Părinţi,  profesori, colegi, anturaj.


1. Luarea şi susţinerea hotărârii
· Elaborarea unui proiect educativ de intervenţie
· Plan de intervenţie personalizat la disciplina Limba şi literatura română
Domeniul de intervenţie: Limba şi literatura română
	Obiective
pe termen lung
	Obiective
pe termen scurt
	Activităţi de învăţare
	Criterii minimale pentru evaluarea progresului
	Metode şi instrumente de evaluare

	1.Dezvoltarea capacităţii de receptare a mesajului oral
 
 
2.Dezvoltarea capacităţii de exprimare orală
 
 
3.Dezvoltarea capacităţii de receptare a mesajului scris
 
4.Dezvoltarea capacităţii de exprimare scrisă
	-să înţeleagă semnificaţia globală a mesajului oral
- să distingă cuvintele într-o propoziţie
-să distingă sunetele şi silabele dintr-un cuvant dat
-să construiască enunţuri  logice simple
-să identifice litere, silabe, cuvinte şi enunţuri în textul tipărit
-să asocieze forma grafică a cuvântului cu sensul acestuia
-să citească în ritm propriu cuvinte monosilabice şi bisilabice
 
-să scrie cu ajutor, litere, silabe, cuvinte scurte
-să scrie, cu ajutor, folosind semnele de punctuaţie: punctul, semnul întrebării
 
	-ex. de ascultare şi confirmare a mesajului ascultat
-ex. de delimitare a cuvintelor într-o propoziţie dată
-ex. de identificare a sunetelor din structura silabei
-ex. de identificare a silabelor dintr-un cuvânt dat 
-ex. de asociere a sunetului cu litera
-ex. de identificare a literelor mari şi mici,de tipar sau scrise de mână
-ex. de asociere a textului cu imaginea
-ex. de exprimare a înţelesului unor cuvinte dintr-un text citit
-ex. de citire a cuvintelor pe silabe
-ex. de scriere corectă a literelor, silabelor, cuvintelor scurte
-ex. de alcătuire a propoziţiilor simple pe baza de imagini sau cu cuvinte date
-ex. de scriere folosind semnele de punctuaţie învăţate
-jocuri
	Ascultă un mesaj şi confirmă înţelegerea lui
Delimitează cuvintele într-o propoziţie dată
Identifică sunetele în structura silabei
Identifică silabele dintr-un cuvânt dat, precizând numărul lor
Construieşte oral enunţuri logice simple cu cuvinte date
Asociază sunetul cu litera în citirea şi scrierea cuvintelor
Asociază textul cu imaginea şi forma grafică a cuvântului cu sensul acestuia
Citeşte în ritm propriu cuvinte monosilabice şi bisilabice şi propoziţii scurte
Scrie  dupa dictare cu sprijinul învatatorului  litere, silabe ,cuvinte scurte şi prop. scurte
Copiaza şi transcrie singur , fără sprijinul învatatorului  litere, silabe ,cuvinte şi propozitii   
Participă activ la desfaşurarea activităţilor de joc
	 
Evaluarea orală şi scrisă 
Aprecieri stimulative 
Evaluare cu mai multe reveniri
 
Evaluări curente formative
Probe scrise, fişe de lucru

